ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการงบประมาณพ.ศ. ๒๕๔๘ อาศัยอำนาจตามความในมาตรา๘๔ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการงบประมาณ พ.ศ. ๒๕๔๘ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ระเบียบคณะกรรมการข้าราชการฝ่ายศาลปกครอง ว่าด้วยการงบประมาณ พ.ศ. ๒๕๔๒(๒)ระเบียบคณะกรรมการข้าราชการฝ่ายศาลปกครอง ว่าด้วยการงบประมาณ (ฉบับที่ ๒) พ.ศ.๒๕๔๓ข้อ๔ ในระเบียบนี้สำนักงาน หมายความว่า สำนักงานศาลปกครองหน่วยงานในสังกัด หมายความว่าหน่วยงานในสำนักงานระดับสำนัก และกองหรือเทียบเท่าและสำนักงานศาลสำนักงานศาล หมายความว่า สำนักงานศาลปกครองสูงสุดสำนักงานศาลปกครองกลาง และสำนักงานศาลปกครองในภูมิภาคต่างๆประธาน หมายความว่า ประธานศาลปกครองสูงสุดเลขาธิการ หมายความว่า เลขาธิการสำนักงานศาลปกครองเป้าหมายตามแผนยุทธศาสตร์ หมายความว่าผลสัมฤทธิ์ที่ต้องการให้บรรลุในแต่ละปีงบประมาณตามที่กำหนดในแผนยุทธศาสตร์ศาลปกครองแผนปฏิบัติงานประจำปี หมายความว่าแผนการดำเนินงานของหน่วยงานในสังกัดในรอบปีงบประมาณที่แสดงรายละเอียดเกี่ยวกับแผนงาน งาน โครงการซึ่งสอดคล้องกับเป้าหมายตามแผนยุทธศาสตร์ที่กำหนดไว้ในรอบปีงบประมาณและวงเงินงบประมาณที่ต้องใช้จ่ายซึ่งจำแนกตามงบรายจ่ายการจัดสรรเงิน หมายความว่าการแบ่งสรรเงินรายรับให้หน่วยงานในสังกัดใช้จ่ายหรือก่อหนี้ผูกพันตามแผนการใช้จ่ายเงินประจำปีเงินรายรับ หมายความว่า เงินที่สำนักงานได้รับจาก(๑)เงินงบประมาณรายจ่ายประจำปีที่ได้รับตามพระราชบัญญัติงบประมาณรายจ่ายประจำปีหรือพระราชบัญญัติงบประมาณรายจ่ายเพิ่มเติม(๒)เงินหรือทรัพย์สินที่ได้รับความช่วยเหลือจากต่างประเทศหรือองค์กรระหว่างประเทศ(๓)เงินหรือทรัพย์สินที่ได้รับบริจาคแผนการใช้จ่ายเงินประจำปี หมายความว่าแผนแสดงรายละเอียดการใช้จ่ายเงินเพื่อดำเนินงานตามแผนปฏิบัติงานประจำปีงบรายจ่าย หมายความว่ารายจ่ายที่กำหนดให้ใช้จ่ายตามแผนปฏิบัติงานประจำปี ได้แก่ งบบุคลากร งบดำเนินงานงบลงทุน และงบรายจ่ายสำรองงบรายจ่ายสำรอง หมายความว่างบรายจ่ายนอกเหนือจากงบบุคลากร งบดำเนินงาน และงบลงทุน ซึ่งสำรองไว้เพื่อสนับสนุนงานโครงการ ให้บรรลุเป้าหมายตามแผนยุทธศาสตร์อย่างมีประสิทธิภาพข้อ๕หลักเกณฑ์และวิธีปฏิบัติเกี่ยวกับการงบประมาณที่มิได้กำหนดไว้ในระเบียบนี้ให้ปฏิบัติตามกฎหมายว่าด้วยวิธีการงบประมาณและมติคณะรัฐมนตรีที่เกี่ยวข้องโดยอนุโลมข้อ๖ ให้เลขาธิการเป็นผู้รักษาการตามระเบียบนี้และให้มีอำนาจออกประกาศคำสั่ง หลักเกณฑ์และวิธีการเพื่อประโยชน์ในการปฏิบัติงานตามระเบียบนี้ข้อ๗ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑การจัดทำและการเสนอของบประมาณ ข้อ๘ให้สำนักงานจัดทำคำของบประมาณรายจ่ายประจำปีเสนอขอความเห็นชอบต่อประธานก่อนเริ่มต้นปีงบประมาณถัดไปเพื่อนำเสนอคณะรัฐมนตรีตามเวลาที่กำหนดในปฏิทินงบประมาณของสำนักงบประมาณเพื่อประโยชน์ในการจัดทำคำของบประมาณตามวรรคหนึ่งให้หน่วยงานในสังกัดที่มีหน้าที่จัดทำคำของบประมาณรายจ่ายประจำปีของสำนักงานรวบรวมคำของบประมาณของหน่วยงานในสังกัดมาพิจารณากลั่นกรองให้สอดคล้องกับนโยบายและแผนยุทธศาสตร์และจัดทำคำของบประมาณรายจ่ายประจำปีของสำนักงานเสนอต่อเลขาธิการโดยแสดงเหตุผลความจำเป็นในการขอพร้อมแนบเอกสารรายละเอียดคำชี้แจงประกอบคำขอด้วยหมวด ๒การจัดทำแผนการใช้จ่ายเงินและการบริหารงบประมาณรายจ่ายประจำปี ข้อ๙ให้เลขาธิการจัดสรรเงินรายรับของสำนักงานให้สอดคล้องกับแผนปฏิบัติงานประจำปีและจัดทำแผนการใช้จ่ายเงินประจำปีของสำนักงานเสนอต่อประธานเพื่อพิจารณาให้ความเห็นชอบก่อนเริ่มต้นปีงบประมาณหรืออย่างช้าภายในเดือนแรกของปีงบประมาณนั้นเลขาธิการอาจจัดสรรเงินจำนวนหนึ่งเป็นงบรายจ่ายสำรองไว้ในแผนการใช้จ่ายเงินประจำปีได้ตามความเหมาะสมโดยต้องคำนึงถึงความเพียงพอในการใช้จ่ายเงินตามแผนปฏิบัติงานประจำปีเป็นลำดับแรกข้อ๑๐ การจ่ายเงินของสำนักงานให้กระทำได้แต่เฉพาะที่ได้กำหนดไว้ในแผนการใช้จ่ายเงินประจำปีข้อ๑๑ ให้เลขาธิการรับผิดชอบติดตามกำกับดูแลการจ่ายเงินหรือก่อหนี้ผูกพันของสำนักงานให้เป็นไปตามแผนการใช้จ่ายเงินประจำปีข้อ๑๒กรณีที่พระราชบัญญัติงบประมาณรายจ่ายประจำปียังไม่มีผลใช้บังคับและไม่สามารถจัดสรรเงินตามแผนการใช้จ่ายเงินประจำปีได้ทันในวันเริ่มต้นปีงบประมาณใหม่ให้ดำเนินการตามแผนการใช้จ่ายเงินประจำปีที่ล่วงมาแล้วไปพลางก่อนตามหลักเกณฑ์และเงื่อนไขที่เลขาธิการกำหนดข้อ๑๓ให้เลขาธิการมีอำนาจในการโอนเปลี่ยนแปลงงบประมาณที่กำหนดไว้ในแผนการใช้จ่ายเงินประจำปีของสำนักงานและรายงานให้ประธานทราบข้อ ๑๓/๑[๒]ในกรณีที่มีความจำเป็นต้องเปลี่ยนแปลงระยะเวลาของรายการก่อหนี้ผูกพันข้ามปีงบประมาณเกินกว่าที่คณะรัฐมนตรีอนุมัติไว้โดยไม่เพิ่มวงเงินก่อหนี้ผูกพันข้ามปีงบประมาณที่ได้รับอนุมัติจากคณะรัฐมนตรีแล้วให้เป็นอำนาจของเลขาธิการพิจารณาอนุมัติและรายงานให้ประธานและสำนักงบประมาณเพื่อทราบภายในสิบห้าวันนับแต่วันที่ได้รับอนุมัติหมวด ๓การควบคุมงบประมาณและการติดตามประเมินผล ข้อ๑๔ให้เลขาธิการจัดให้มีระบบการติดตามประเมินผลการปฏิบัติงานและผลการใช้จ่ายเงินและให้รายงานผลการดำเนินงานให้ประธานทราบเป็นรายไตรมาสข้อ๑๕ เมื่อสิ้นสุดปีงบประมาณให้สำนักงานจัดทำรายงานการเงินประจำปีส่งให้สำนักงานการตรวจเงินแผ่นดินตรวจสอบและจัดทำรายงานผลการดำเนินงานในรอบปีเสนอคณะรัฐมนตรีสภาผู้แทนราษฎร และวุฒิสภา โดยมิชักช้าประกาศ ณ วันที่ ๒๙กันยายน พ.ศ. ๒๕๔๘อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการงบประมาณ (ฉบับที่ ๒) พ.ศ. ๒๕๕๗[๓]พงษ์พิลัย/ผู้จัดทำ๑๗ ตุลาคม ๒๕๔๘จุฑามาศ/เพิ่มเติม๑๙ พฤศจิกายน ๒๕๕๗[๑] ราชกิจจานุเบกษาเล่ม ๑๒๒/ตอนที่ ๘๙ ก/หน้า ๓/๓๐ กันยายน ๒๕๔๘[๒] ข้อ ๑๓/๑ เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยการงบประมาณ(ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๓๑/ตอนที่ ๗๕ ก/หน้า ๑๘/๑๐ พฤศจิกายน ๒๕๕๗